Data was extracted from:https://www.infomed.co.il/drugs/adapalene-benzoyl-peroxide-epiduo/

המומחים של
Info
med
מסבירים:
יעיל לטיפול ב:
אקנה
(פצעי בגרות)
הנחיות חשובות:
• אין למרוח על עור פגוע או על איזורים עם כוויות שמש, או על איזורים עם אקזמה בעור .
• יש להימנע ממגע באזורים רגישים: פה, עיניים, נחיריים. במידה והיה מגע- יש לשטוף היטב במים.
• יש להימנע מחשיפה נרחבת לשמש.
• יש לשמור שהג'ל לא יבוא במגע עם השיער ועם אריגים צבעוניים- עלול לגרום לשינוי בצבע.
מתי אסור להשתמש בתרופה:
במקרה רגישות,
אלרגיה
, לחומר הפעיל או לחומרים נוספים בתרופה.
צילום: Shutterstock | By Mila Supinskaya Glashchenko
מידע על התרופה
אופן נטילת התרופה
שימוש חיצוני בלבד. ג'ל למריחה.
יש למרוח באופן שווה שכבה דקה של הג'ל על אזורי האקנה (פצעי הבגרות), על עור נקי ויבש.
תדירות וזמן נטילה
טיפול מקובל- פעם ביום בערב, לפני השינה.
משך הטיפול בג'ל ,המינון ואופן הטיפול ייקבעו על ידי הרופא בלבד.
טווח המינון
ייקבע ע"י הרופא בלבד.
תחילת ההשפעה
.
משך ההשפעה
.
מנה שנשכחה
אין להשתמש במנה כפולה.
הפסקת התרופה
במקרה של גירוי מתמשך בעת מריחת התכשיר, יש לפנות לרופא. ייתכן המשך טיפול בליווי מריחת קרם לחות, ייתכן שימוש בג'ל בתדירות נמוכה יותר, הפסקה לזמן קצר, או הפסקת השימוש לחלוטין.
מינון עודף
במקרה בליעה, יש לפנות לרופא או לחדר מיון עם אריזת התרופה.
בשימוש יתר בג'ל לא יתקבלו תוצאות טובות או מהירות יותר ומאידך, העור עלול להפוך למגורה ואדום.
אחסון
מתחת ל- 25 מעלות צלזיוס.
אזהרות
תזונה
אין השפעה.
נהיגה
אין השפעה.
הריון
אין להשתמש בג'ל בזמן הריון ובעת תכנון הריון.
הנקה
ניתן להשתמש. יש להימנע ממריחת הג'ל באיזור החזה.
תינוקות וילדים
מיועד לשימוש מגיל 9 שנים ומעלה.
קשישים
אין שינוי.
דווח לרופא במקרה של
גירוי מתמשך בשימוש בג'ל.
סיכון ממנת יתר
נמוך
סיכון מפיתוח תלות
נמוך
תופעות לוואי
במקרה של תופעות לוואי הבאות יש להפסיק נטילת התרופה:
סימני רגישות כלשהם שיכולים לכלול בין היתר: היצרות בגרון, קשיי נשימה, עילפון, או תחושת עילפון,  התנפחות, העיניים, הפנים, השפתיים או הלשון; אורטיקריה (סוג של פריחה), גרד בפנים או בגוף- יש לפנות לרופא.
תופעות לוואי שכיחות: תופעות עוריות כגון: יובש, גירוי, תחושת צריבה, אודם, פריחה מקומית כתוצאה מדלקת עור ממגע, קילוף או קשקשת.
תופעות לוואי שאינן שכיחות: גרד, כוויות שמש
תופעות לוואי בשכיחות שאינה ידועה: נפיחות (בצקת) בפנים ובעפעפיים, היצרות בגרון, כאב בעור (עקצוץ), שלפוחיות, תגובות אלרגיות כתוצאה ממגע, קשיי נשימה,
אורטיקריה
, שינוי בצבע העור, כוויה באזור המריחה- בדרך כלל שטחיות, אך דווחו גם מקרים של כוויות חמורות יותר הכוללות שלפוחיות.
אם מופיעות תופעות לוואי עוריות לאחר השימוש בג'ל הן בדרך כלל בדרגת חומרה קלה עד בינוניות, עם סימנים מקומיים של אדמומיות, יובש, קילוף של העור, תחושת צריבה, שריפה או כאב. תופעות לוואי אלו מגיעות לשיאן במהלך שבוע הטיפול הראשון וחולפות לאחר מכן, ללא טיפול נוסף.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות כולל תרופות ללא מרשם ותוספי תזונה. במיוחד התרופות הבאות:
תרופות נוספות נגד אקנה המכילות רטינואידים ו/או בנזואיל פראוקסיד (אין להשתמש במקביל עם הג'ל).
בנוסף- יש להימנע משימוש במוצרים קוסמטיים העלולים לגרות, לייבש או לקלף את העור בזמן הטיפול בג'ל.
השפעת שימוש ממושך
.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא